ג'ולי צוויקל

ג'ולי מרים גולדסמיט צוויקל בר-גיל (באנגלית: Julie Cwikel; נולדה ב-2 בינואר 1954) היא פרופסור אמריטה במחלקה לעבודה סוציאלית באוניברסיטת בן-גוריון בנגב. מייסדת המרכז לחקר וקידום בריאות האישה. חוקרת בתחום האפידמיולוגיה החברתית הבינלאומית, השפעות בריאותיות של משברי סביבה ואקלים, התערבויות בבריאות הנפש ובריאות האישה.

 ביוגרפיה 
צוויקל נולדה בסיאטל, וושינגטון, הצעירה מבן ארבעה אחים. בתם של ד"ר נעמי פריד גולדסמיט, פלאונטולוגית שהקימה את אתר החפירות ברמת נגב ופרופ' ג'ון גולדסמיט, אפידמיולוג תעסוקתי וסביבתי וממקימי המחלקה לאפידמיולוגיה באוניברסיטת בן-גוריון. היא גדלה בברקלי, קליפורניה. בוגרת המחזור הראשון בתיכון קהילתי שבתיכון ברקלי . בין השנים 1971–1973 למדה ביולוגיה באוניברסיטת קליפורניה בסנטה קרוז. לאחר כשנתיים עזבה את הלימודים בארצות הברית והחליטה ללמוד תואר ראשון בעבודה סוציאלית ב אותו סיימה בשנת 1976. באותה שנה החליטה לעלות לישראל. בשנים 1979–1981 למדה לתואר שני בעבודה סוציאלית באוניברסיטת בר-אילן אותו סיימה ב-1982 באוניברסיטת מישיגן.

בשנים 1976–1981 עבדה במחלקת שיקום ב ברחובות, כעובדת סוציאלית שיקומית.

בשנת 1986 סיימה את הדוקטורט בבריאות הציבור באוניברסיטת מישגן והמשיכה לפוסט-דוקטורט, בבית הספר לרפואה באוניברסיטת הרווארד. בשנים 1986–1988 עבדה כחוקרת במכון ברוקדייל לגרונטולוגיה והתפתחות האדם של מבוגרים בירושלים.

בשנים 1987–1992 עבדה כמרצה במחלקה לעבודה סוציאלית באוניברסיטת בן-גוריון בנגב ובשנים 1992–1998 כמרצה בכירה. בשנת 1998 קיבלה תואר פרופסור חבר באוניברסיטת בן-גוריון בנגב ובשנת 2007 תואר פרופסור מן המניין.

המרכז לחקר וקידום בריאות האישה
בשנת 1999 הקימה את המרכז לחקר וקידום בריאות האישה בעזרתה של פרופ' רבקה כרמי, נשיאת האוניברסיטה. המרכז, עוסק במחקר אקדמי ומפעיל שתי תוכניות קהילתיות: "אם לאם בקהילה" ו"אישה ב-שלה".

בשנת 2009 הקימה את מרכז "אישה ב-שלה", לחקר וקידום בריאות האישה באוניברסיטת בן-גוריון בנגב. המרכז נתן טיפול רגשי הרגיש לסוגיות של מגדר ורב תרבותיות.

בשנת 2025 קיבלה מענק מחקר מהקרן הלאומית למדע (ISF), עבור מחקר חדשני שבוחן את השאלה: "האם בינה מלאכותית מסוגלת להבחין בין דיכאון וחרדה אמיתיים לבין מזויפים?".

 חיים אישיים 
ביחד עם אבא שלה, פרופ' ג'ון גולדסמיט, עבדה על מחקרים בקרב עולים חדשים מאזורים שנחשפו לאסון צ'רנוביל, בצפון מערב אוקראינה.

הוציאה לאור את ספר הילדים שכתבה אמא שלה, "מאיופה וגברת עצמות" שנכתב ב-3 שפות, אנגלית ערבית ועברית. סיפור על מפגש בין ארכאולוגית (אמא שלה) לבין שתי אחיות בדואיות שעזרו לה למצוא מאובנים. איירה: נורית צרפתי

בשנת 1976 נישאה לד"ר ברנרד צוויקל ונולדו להם 3 בנות. ב-1991 נהרג בעלה בתאונת דרכים. ב-1993 נישאה לד"ר שמואל בר-גיל ונולד להם בן, ד"ר לרפואה מאוניברסיטת בן-גוריון.

משנת 1990 שרה ב והשתתפה מעל 15 מחזות-זמר.

 פרסומים מחקרים ותלמידים
פרופ' צוויקל פרסמה מעל ל-130 מאמרים, כתבה ספר אחד, הייתה שותפה לכתיבת ארבעה ספרים וכתבה כ-20 פרקים ודיוני כנסים בספרים שונים. במהלך הקריירה האקדמית שלה היא הדריכה עשרות סטודנטים למחקר לתואר שני, דוקטורט ופוסט דוקטורט, ביניהם פרופ' אפרת הוס ופרופ' שיר דפנה תקוע.

ספרים
 A Textbook of Social Epidemiology: Strategies for Public Health Activism בהוצאת אוניברסיטת קולומביה, נובמבר 2006
 מאיופה וגברת עצמות (הספר כתוב בשלוש שפות: עברית, ערבית ואנגלית) - ד"ר נעמי גולדסמיט, איורים נורית צרפתי, הוצאת צפרא, 2017. ערכה ג'ולי צוויקל.
 גישות חדשות בפסיכותרפיה פמיניסטית - עורכות מירב רבינוביץ' וג'ולי צוויקל, הוצאה רסלינג, 2023

 לקריאה נוספת 
 שמרי נפשך, בריאות נפשית בקרב נשים בישראל, עורכות: רחל לב-ויזל, ג'ולי צוויקל, נורית ברק, 2005
 פסיפס גופנפש: בריאות נשים בישראל, עורכות: אורלי שריד, דורית סגל-אנגלצ'ין, ג'ולי צוויקל. הוצאת הספרים של אוניברסיטת בן-גוריון בנגב, 2010

 קישורים חיצוניים 

 פרופ' ג'ולי צוויקל, המרכז לחקר וקידום בריאות האשה, אוניברסיטת בן-גוריון בנגב


 דיכאון אחרי לידה: לא מטופלות, באתר doctors, 4 במאי 2016


 דני בלר, חוקרת מעומר זכתה במענק המחקר היוקרתי בישראל, באתר חדשות באר שבע והנגב, 24 ביולי 2025

 הערות שוליים 

קטגוריה:אפידמיולוגיות ישראליות
קטגוריה:אפידמיולוגים ישראלים
קטגוריה:עובדות סוציאליות ישראליות
קטגוריה:עובדים סוציאליים ישראלים
קטגוריה:בעלות תואר דוקטור מאוניברסיטת מישיגן
קטגוריה:בעלי תואר דוקטור מאוניברסיטת מישיגן
קטגוריה:סגל אוניברסיטת בן-גוריון בנגב: עבודה סוציאלית
קטגוריה:בוגרות האוניברסיטה העברית בירושלים: עבודה סוציאלית
קטגוריה:בוגרי האוניברסיטה העברית בירושלים: עבודה סוציאלית
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1970
קטגוריה:עולים בשנות ה-1970
קטגוריה:עומר: אישים
קטגוריה:ישראליות שנולדו ב-1954
קטגוריה:ישראלים שנולדו ב-1954